cyanic-selkie/wikianc huggingface dataset:
Cornell du Preez
Amateurloopbaan
Du Preez is in Port Elizabeth gebore en het sy skoolopleiding aan Framesby Hoërskool voltooi waarna hy na die Noordwes-Universiteit in Potchefstroom is waat hy vir die universiteit se Varsitybekerspan gespeel het. Hy het die Luiperds in die provinsiale o/19- en o/21-toernooie verteenwoordig en is in die Luipders se seniorspan vir 2011 benoem maar het nie speelkans gekry nie.
Toe hy nie vir Edinburgh gespeel het nie, is hy deur Edinburgh Academicals nader getrek. Hy was ook in 2015-’16 by Heriots Rugbyklub betrokke.
Professionele loopbaan
Op 1 November 2011 het Du Preez hom by die Southern Kings aangesluit op ’n tweejaarkontrak. Hy het die Kings in die 2013 Superrugbyseisoen verteenwoordig.
Hy is egter gedurende die 2013 Curriebekerseisoen van sy kontrak vrygestel en het hom vir die 2013-’14 Pro12-seisoen by Edinburgh Rugby, onder afrigterskap van Alan Solomons, aangesluit.
Hy het ’n suksesvolle eerste seisoen in Skotland gehad met 23 wedstryde en die toekenning van ‘Nuweling van die Jaar’. In Die wedstryd teen Dragons in Oktober 2014 het hy egter ’n ernstige beenbesering opgedoen met die gevolg dat hy ’n noemenswaardige deel van die 2014-’15-seisoen misgeloop het.
Internasionale loopbaan
Du Preez was deel van die Suid-Afrikaanse onder 20-span wat in 2011 aan die IRR Juniorwêreldkampioenskap deelgeneem het.
Hy is op 13 November 2016 by die Skotse span ingesluit vir die Internasionale Herfsreeks as plaasvervanger vir ’n beseerde losvoorspeler. Hy is weer vir die 2017 Sesnasieskampioenskap by die Skotse span ingesluit en hy het sy debuut op Twickenham teen Engeland gemaak, waarna hy ook in die volgende wedstryd teen Italië gespeel het.
Du Preez het in November 2017 vir die eerste keer in die beginspan uitgedraf as agtsteman in die nederlaag van 17-22 teen die All Blacks.
Boog (boukunde)
In die boukuns word 'n boog baie gebruik omdat dit van nature 'n sterk konstruksie vorm. In die verlede was 'n boogkonstruksie dikwels die enigste manier om groot ruimtes te oorspan en vervolgens weer daaroor te bou. Sonder die uitvinding van die boog as draagkonstruksie sou baie van die enorme geboue uit die outyd soos die katedrale nie moontlik gewees het nie.
'n Alternatief vir 'n boog is die latei, 'n ingemesselde draagsteen of draagbalk. Sedert die uitvinding van gewapende en voorafgespanne beton word die boog deesdae nouliks gebruik.
Romeinse boë was gewoonlik sirkelvormig. In Europa word hierdie soort boë behalwe in kerke ook dikwels in brûe aangetref. In die Gotiese styl word daar dikwels van spitsboë gebruik gemaak.
Erik Chitty
Erik Chitty (8 Julie 1907 – 22 Julie 1977) was 'n Engelse akteur. Hy was bekend vir sy rolle in die rolprente The Devil's Disciple (1959), Doctor Zhivago (1965), Please Sir! (1971), en A Bridge Too Far (1977).
Erica leucotrachela
Erica leucotrachela is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
Die plant het een subspesie: ''Erica leucotrachela subsp. monicae'' E.G.H.Oliv. & I.M.Oliv.
Heather Juergensen
Heather Juergensen (gebore 2 Januarie 1970) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Kissing Jessica Stein (2001), The Haunted Mansion (2003), en The Hammer (2007).
Montie Montana
Montie Montana (21 Junie 1910 – 20 Mei 1998) was 'n Amerikaanse akteur. Hy was bekend vir sy rolle in die rolprente The Circle of Death (1935) en Forty Days of Musa Dagh (1982), en in die televisiereekse Stoney Burke (1962) en Wide Country (1962).
Visvalk
Die Visvalk (Pandion haliaetus) is 'n roofvoël wat aan die suid-, oos en weskus van Suid-Afrika voorkom. Dit is die enigste spesie in die familie van visvalke (Pandionidae). Die voël staan in Nederlands as die visarend bekend, maar moet nie met die Afrikaanse visarend verwar word nie.
Voorkoms
Die voël se kuif is effens wit met 'n donkerbruin masker deur die oë. Die vlerke is donker met wit onderkante.
Habitat en gewoontes
Die visvalk verkies baaie aan die kus en riviermondings. Hulle kom ook in binnelandse waters, soos die Hardapdam, voor. Hulle broei in Europa en is 'n somerbesoeker aan Suid-Afrika. Hulle is alleenlopend en jag vis uit die lug deur onder die water in te duik om die vis met hul kloue te vang. Dit is bekend dat hul prooi deur visarende gesteel word.
NG gemeente Durbanville
duimnael|250px|Ds. [[Daniel Bosman|Daniel en mev. Bosman was die leraarspaar van Durbanville van 1904 tot sy aftrede in 1928. Hy is oorlede op 3 April 1930.]]duimnael|links|200px|Ds. Johannes Jacobus Beck was leraar van Durbanville van 1834 tot en met sy dood op [[10 Julie 1886.]] duimnael|regs|170px|Ds. Stephanus Salomon Weyers, leraar van 1942 tot 1948. Voorheen was hy leraar van die [[NG gemeente Venterstad van 1935 tot 1938 en toe van die NG gemeente Greykerk van 1938 tot voor sy koms Durbanville toe.]] duimnael|regs|170px|Ds. F.J. Conradie, medeleraar van 1969 tot 1973.
Die NG gemeente Durbanville is die sewentiende oudste gemeente van die NG Kerk in Suid-Afrika en is in die gelyknamige noordelike stadsgebied van Kaapstad geleë.
Ontstaan
In 1824 het 'n aantal besitters van plase aan en naby die Tygerberg, wat lang reise na die kerke van Kaapstad, Swartland en Stellenbosch moes aflê, 'n versoekskrif aan goewerneur lord Charles Somerset gerig ten einde 'n kerk te vra aan die uitspanning Pampoenkraal, wat geleë was aan die hoofweg na die binneland.
Die versoek is toegestaan en op 1 April 1825 is die hoeksteen van die kerkgebou op Pampoenkraal gelê. Op 6 Augustus 1826 is die inwydingsrede deur ds. J.C. Berrangé, Kaapstadse predikant, waargeneem. Op 26 Mei 1828 is ds. James Edgar, een van die Skotse predikante wat in die 19de eeu na Suid-Afrika gekom het om die tekort aan leraars in die NG Kerk te verlig, as eerste leraar van wat toe as die gemeente Tijgerberg bekend gestaan het, teen 'n salaris van 200 pond per jaar aangestel. Hy het gebots met die kerkraad omdat hier nie 'n pastorie was nie en hy dus sy eie huishuur moes betaal en hy het ook moeilikheid met die koster en voorleser, H.F. Mellet, gehad en boonop kon die gemeentelede nie ds. Edgar se Hollands verstaan nie. Hy het dus die gemeente ná net twee jaar verlaat.
Tweede leraar
Die gemeente bly vier jaar lank herderloos met oudl. Marthinus Laurentius Neethling wat feitlik as predikant optree. 'n Ringmuur, wat vandag nog staan, is in 1833 voltooi om te verhoed dat waens teen die kerkgebou uitspan. In 1834 is ds. J.J. Beck as leraar bevestig. Die dorpie was toe nog Pampoenkraal, maar volgens 'n skrywe aan sir Benjamin D'Urban, goewerneur, sou die dorpie van 30 Augustus 1834 as D'Urban bekend staan ter ere van die geliefde goewerneur.
Beck het die gemeente 'n volle 52 jaar lank bedien, waartydens hy 'n uitval gehad het met die boere van Philadelphia, toe hulle 'n eie gemeente in 1863 afstig, en met die ring en sinode omdat hy geweier het om sittings van die liggame by te woon. Nietemin was hy bemind onder die lidmate.
Ds. Lückhoff
Sy opvolger was ds. A.D. Lückhoff in 1886. Gedurende sy dienstydperk is die kerkgebou vergroot en die plek se naam na Durbanville verander om verwarring met die stad in die indertydse Natal te vermy. In 1903 is die gemeente Kuilsrivier afgestig. Lückhoff het in 1904 afgetree.
Afstigtings
Ds. D. Bosman is bevestig in September 1904, die jaar nadat die NG gemeente Kuilsrivier afgestig het, en in 1926 is die gemeente se honderdjarige bestaan plegtig gevier. In 1917 is die gemeente Parow-Goodwood afgestig en Bellville in 1934. In 1944 het Kruispad (nou Brackenfell, waarvan Kraaifontein in 1948 afgestig het) gevolg. Op 18 en 19 Augustus 1951 het die gemeente sy 125-jarige bestaan gevier en ook 'n nuwe kerksaal ingewy.
1863: Philidelphia
1903: Kuilsrivier
1917: Parow-Goodwood
1934: Bellville
1944: Kruispad (Kraaifontein en Brackenfell)
1947: Sonnekus (Milnerton)
1971: Stellenberg
1982: Bergsig
Hede
Durbanville is jare lank reeds een van die snelontwikkelendste stadsgebiede in die Kaapse Skiereiland. In 1989 was die volwasse lidmaattal van die gemeente 2 880, met die dogtergemeente Durbanville-Bergsig (1982) s'n 1 008. Kenridge (1981) (nog 'n afstigting) se volwasse lidmaattal was toe 1 670 en Sonstraal (1987) 890. Teen 2012 was die getalle: Durbanville 2 964 (2006: 3 004), Durbanville-Bergsig 3 457 (2006: 3 245), Kenridge 3 169 (2006: 3 002) en Sonstraal 3 367 (2006: 3 104). Die vier gemeentes se totaal het dus binne 23 jaar met 6 509 van 6 448 meer as verdubbel tot 12 957, terwyl die NG Kerk as geheel se volwasse lidmaattal van 958 736 tot 826 839 (2006: 889 777) afgeneem het.
Richard Alexander (akteur)
Richard Alexander (19 November 1902 – 9 Augustus 1989) was 'n Amerikaanse akteur. Hy was bekend vir sy rolle in die rolprente The Viking (1928), All Quiet on the Western Front (1930), Modern Times (1936), en Flash Gordon (1936).
Ross Alexander
Ross Alexander (27 Julie 1907 – 2 Januarie 1937) was 'n Amerikaanse akteur. Hy was bekend vir sy rolle in die rolprente Flirtation Walk (1934), A Midsummer Night's Dream (1935), Captain Blood (1935), en Here Comes Carter (1936).
Aloe perrieri
Aloe perrieri is 'n aalwyn wat endemies aan sentraal Madagaskar is.
Paul Hausser
Hausser het tydens die Eerste Wêreldoorlog as offisier in die Pruisiese leër gedien en die rang van generaal in die tussenoorlogse Reichsheer behaal. Na sy aftrede het hy by die SS aangesluit en was hy instrumenteel in die vorming van die Waffen-SS. Tydens die Tweede Wêreldoorlog het hy tot die vlak van die leër van die leër opgestyg. Hy het Waffen-SS-troepe gelei in die Derde Slag van Kharkov, die Slag van Kursk en die Normandië-veldtog. Hausser was saam met Sepp Dietrich die hoogste offisier in die Waffen-SS. Anders as Dietrich, was Hausser 'n opgeleide personeellid voordat hy by die SS aangesluit het.
Spoken Reasons
Spoken Reasons (gebore 19 Desember 1988) is 'n Amerikaanse akteur.
Paul Hausser
Na die oorlog het hy 'n stigterslid geword en die eerste woordvoerder van HIAG, 'n lobbygroep en 'n revisionistiese veteraanorganisasie, gestig deur voormalige hooggeplaaste Waffen-SS-personeel in Wes-Duitsland in 1951. Dit het 'n veldtog vir die herstel van wetlike en ekonomiese regte van die Waffen-SS met behulp van 'n veeldoelige propagandaveldtog om sy doelstellings te bereik.
Hausser het twee boeke geskryf, gepubliseer deur regse indrukke, waarin hy die suiwer militêre rol van die Waffen-SS argumenteer en die idee dat sy troepe 'soldate soos enige ander' is, volgens die titel van die tweede boek bevorder. Onder Hausser se leiding het HIAG die beeld van die Waffen-SS hervorm as 'n sogenaamde pan-Europese mag wat eerlik geveg het en geen deel gehad het aan oorlogsmisdade of gruweldade van die Nazi nie. Hierdie idees is sedertdien deur historici in diskrediet gebring.
Campo Bom
Campo Bom is 'n munisipaliteit in die Brasiliaanse deelstaat Rio Grande do Sul. Die munisipaliteit het 'n populasie van 60 081 inwoners (skatting 2010).
Die munisipaliteit grens aan Sapiranga, Dois Irmãos en Novo Hamburgo. Is verre slegs 40 km vanaf die middel van die hoofstad, Porto Alegre.
Noordwes-Universiteit Botaniese Tuin
Die Noordwes-Universiteit Botaniese Tuin in Potchefstroom lê hom toe op plante van belang vir studie- en navorsingsdoeleindes en natuurbewaring. Die meerderheid plante is inheems, maar uitheemse plante van medisinale, opvoedkundige en botaniese belang is wel aangeplant. Die tuin is 3 ha groot en is in 1982 vir die publiek oopgestel.
Claire Julien
Claire Julien (gebore 11 Januarie 1995) is 'n Amerikaanse aktrise. Sy is bekend vir haar rolle in die rolprente The Dark Knight Rises (2012) en The Bling Ring (2013), en in die televisiereekse Le grand journal de Canal+ (2004) en Made in Hollywood (2005).
Universiteit van KwaZulu-Natal Botaniese Tuin
Die Universiteit van KwaZulu-Natal Botaniese Tuin is in Scotsville in Pietermaritzburg. Die tuin van 3ha is in 1983 gestig vir onderrig- en navorsingsdoeleindes en die bewaring van medisinale plante van belang in die Zoeloe-kultuur.
Eric Christmas
Eric Christmas (19 Maart 1916 – 22 Julie 2000) was 'n Engelse akteur. Hy was bekend vir sy rolle in die rolprente Harold and Maude (1971), The Andromeda Strain (1971), Porky's (1981), en Mousehunt (1997).
Michael Halliday
Michael Alexander Kirkwood Halliday (dikwels ook genoem M.A.K. Halliday) (gebore 13 April 1925; oorlede op 15 April 2018) was 'n Australiese taalkundige. Hy het 'n model van grammatika, die sistemiese funksionele grammatika, ontwikkel wat wêreldwyd belangrik geword het. Hierdie model is nie net op Engels van toepassing nie, maar ook op meeste ander tale, soos die Indo-Europese groep.
Pakistanse Lugmag
Die Pakistanse Lugmag (PAF) (Oerdoe: پاک فِضائیہ‎—, Pāk Fizāʾiyah, [pɑːk fɪzɑːɪjəɦ], verslagdoeningsnaam: PAF), is die lugoorlogvoeringstak van die Pakistanse Gewapende Magte, wat hoofsaaklik verantwoordelik is vir die lugverdediging van Pakistan met 'n sekondêre rol van die verskaffing van lugondersteuning aan die Pakistanse Leër en die Pakistanse Vloot.
Michael Halliday
Biografie
Halliday is gebore en word groot in Engeland. Hy verkry 'n BA Honneurs in Moderne Chinese Taal en Letterkunde (Mandaryns) by die Universiteit van Londen. Hy spandeer die volgende drie jaar in China, en met sy terugkoms verkry hy sy doktersgraad by die Universiteit van Cambridge in Chinese Linguistiek. Hy skakel oor na die veld van linguistiek, en in 1961 publiseer hy sy teorie oor sistemiese funksionele grammatika, gebou op die vroeëre werk van sy Britse mentor J. R. Firth en 'n groep Europese linguiste van die vroeë twintigste eeu, bekend as die Praagskool.
Pakistanse Lugmag
Die PAF het ook 'n tersiêre rol in die verskaffing van strategiese lugvervoer en logistieke vermoë aan Pakistan. Die PAF het ongeveer 65 000 voltydse personeel (insluitende ongeveer 3 000 vlieëniers) in diens en bedryf tans 1032 vliegtuie.
Michael Halliday
Biografie
In 1965 word hy professor in Linguistiek by die Universiteit van Londen. In 1976 verhuis hy na Australië vir 'n professoraatskap in Linguistiek by die Universiteit van Sydney, en hy bly in hierdie pos aan tot met sy aftrede. Hy verkry 'n emeritus professoraatskap by beide die Universiteit van Sydney en die Macquarie-universiteit. Hy is 'n besoekende professor in die Fakulteit van Opvoedkunde by die Universiteit van Hongkong.
Invloedsfeer
Benewens linguistiek beïnvloed hy ook die studierigtings van visuele en multimodale kommunikasie. Hy word beskou as die stigter van die studieveld sosiale semiotiek. Hy werk in verskeie areas van taalstudie, beide in die teorie en toepassing daarvan. Hy beywer hom veral om die begrippe omtrent die basiese beginsels van taal toe te pas op die teorie en praktyk van opvoedkunde. In 1990 lewer hy 'n lesing in Saloniki waarmee hy een van die pioniers word in die nuwe studieveld van eko-kritiese diskoersontleding.
Die Halliday-funksies van taal
In 1975 identifiseer en benoem Halliday die sewe funksies wat taal bied aan kinders in die vroeë kinderjare. Kinders word gemotiveer om taal aan te leer omdat die aanleer sekere doelwitte vir hulle bedien. Die eerste vier help kinders om fisiese, emosionele en sosiale behoeftes te bevredig.
Apollo 16
Apollo 16 was die tiende bemande sending van die Apollo-program en die vyfde sending om op die maan te land.
Die bemanningslede: John W. Young, Kommandeur; Ken Mattingly, beheereenheid-vlieënier; en Charles Duke, maanmodule-vlieënier. Dit was 'n J-klas sending. Hulle het 95,71 kg se maanmonsters saamgebring.
Die Apollo 16-subsatelliet is gelanseer vanaf die sentrale module terwyl dit in 'n omwenteling om die maan was. Die subsatelliet het eksperimente uitgevoer oor magnetiese velde. Dit is gelanseer op 24 April 1972 teen 21:56:09 UTC en was in 'n wentelbaan om die maan vir 34 dae en 425 rewolusies. Dit het 'n massa van 36,3 kg gehad en bestaan uit 'n sentrale silinder en drie 1,5 m lange stutte.
Sendingparameters
Die beheereenheid word tans uitgestal in die U.S. Space and Rocket Center, in Huntsville, Alabama.
Adriaan van Kervel
Adriaan van Kervel (1681 – 19 September 1737, Kaapstad) was die goewerneur van die Kaapkolonie vanaf 31 Augustus 1737 tot 19 September 1737.
Nadat hy na slegs drie weke in die pos te sterwe kom word Daniël van den Henghel in waarnemende hoedanigheid in sy plek aangestel. Hy was getroud met Aletta Corssenaer wat kort na hom oorlede is.
Kennedy-ruimtesentrum
Die Kennedy-ruimtesentrum (amptelik die John F. Kennedy Space Center, afgekort KSC), oorspronklik bekend as die NASA Launch Operations Center, geleë op Merritt-eiland, Florida, is een van die tien Amerikaanse nasionale sentrums vir lugvaart en ruimtevaartadministrasie. Sedert Desember 1968 is KSC die primêre lanseersentrum vir menslike ruimtevaart deur NASA. Die bedryfsaktiwiteite vir die Apollo-, Skylab- en ruimtependeltuig-programme is vanaf Kennedy-ruimtesentrum Lanseerkompleks 39 uitgevoer en is deur KSC bestuur. KSC is aan die ooskus van Florida geleë, aangrensend aan die Kaap Canaveral- ruimtemagstasie (CCSFS). Die bestuur van die twee entiteite werk baie nou saam, hulle deel hulpbronne en bedryf fasiliteite op mekaar se eiendom.
Alhoewel die eerste Apollo-vlugte en alle Mercury- en Gemini-vlugte vanaf Kaap Canaveral- lugmagstasie vertrek het, is die lanserings deur KSC en sy vorige organisasie, die Direktoraat vir Loodsbedrywighede, bestuur. Sedert die vierde Gemini-missie, het die NASA-beheersentrum in Florida (Mercury Control Center, later die Launch Control Center) begin om die beheer van die ruimtetuig kort na sy lansering oor te gee aan die missiebeheersentrum in Houston; in vorige missies was die beheer behou gedurende die hele missie.
Daarbenewens bestuur die sentrum die lansering van robot- en kommersiële bemanningsmissies en ondersoek voedselproduksie en hulpbronbenutting vir buite-aarde ondersoek. Sedert 2010 het die sentrum 'n ruimtehawe vir meer gebruikers geword deur middel van vennootskappe in die bedryf. Daar is selfs in 2015 'n nuwe lanseerplatform (LC-39C) bygevoeg.
Daar is ongeveer 700 fasiliteite en geboue wat oor die 580 km2 versprei is. Van die unieke geriewe by KSC is die 160 meterhoë voertuigmonteringsgebou vir die stapel van die grootste vuurpyle van NASA, die lanseerbeheersentrum wat ruimtelanserings doen by KSC, die gebou wat die ruimtevaarders se woon- en aantrekareas bevat, 'n ruimtestasiefabriek en 'n 4,8 km-lange pendellandingsfasiliteit. Daar is ook 'n besoekerskompleks op die perseel wat oop is vir die publiek.
Totstandkoming
Die Amerikaanse Weermag het sedert 1949 lanseeraksies by die Kaap Canaveral-lugmagstasie uitgevoer. In Desember 1959 het die departement van verdediging 5 000 personeellede en die vuurpyllaboratorium na NASA oorgedra om die direktoraat vir operasionele lanserings onder die Marshall Space Flight Centre van NASA te word.
Dit is hierna omskep in die Operasionele Lanseersentrum te Kaap Canaveral.
President John F. Kennedy se doelwit in 1961 van 'n menslike maanlanding teen 1970 het 'n uitbreiding van die lanseeroperasies vereis. Op 1 Julie 1962 is die direktoraat vir lanseerbedrywighede van MSFC geskei om die operasionele lanseersentrum (LOC) te word. Kaap Canaveral was ook onvoldoende om die ontwerp van die nuwe lanseerfasiliteit wat nodig was vir die reusagtige 111 meterlange, 33 000 Nm stukragvuurpyl Saturn V, te huisves, wat vertikaal in 'n groot loods saamgestel sou word en op 'n mobiele platform na een van verskeie lanseerpunte vervoer word. Daarom is die besluit geneem om 'n nuwe lanseerterrein langs Kaap Canaveral op Merritt-eiland te bou.
In 1962 begin NASA met die verkryging van grond, koop die titel tot 340 km2 en onderhandel met die staat Florida vir 'n verdere 230 km2. Die belangrikste geboue in KSC se nywerheidsgebied is deur die argitek Charles Luckman ontwerp. Bouwerk het in November 1962 begin, en President Kennedy het die terrein twee keer in 1962 besoek, en weer net 'n week voor sy sluipmoord op 22 November 1963.
Op 29 November 1963 het President Lyndon B. Johnson kragtens die Uitvoerende Bevel 11129 die huidige naam daarvan benoem. Johnson se bevel sluit aan by sowel die burgerlike LOC as die militêre Kaap Canaveral-ruimtestasie ("die fasiliteite van stasie nr. 1 van die Atlantiese Missielbaan") onder die benaming "John F. Kennedy Space Centre". Die bestuurder van NASA, James E. Webb, het dit duidelik gemaak deur 'n direktief uit te reik waarin hy aangedui het dat die Kennedy Space Center-naam slegs op die LOC van toepassing was, terwyl die lugmag 'n algemene order uitgereik het om die militêre lanseerterrein na Cape Kennedy Air Force Station te hernoem.
Ligging
Die sentrum se ligging is op Merritt-eiland, Florida, noord-noordwes van Cape Canaveral op die Atlantiese kus, halfpad tussen Miami en Jacksonville op Florida se Ruimtekus, reg-oos van Orlando. Dit is 55 km lank en 10 km wyd, dus 570 km2 in oppervlak. Die Kennedy Space Center Besoekerskompleks bied toere aan die publiek van die sentrum en Cape Canaveral Lugmagstasie.
Omdat 'n groot deel van die installasie 'n beperkte gebied is en slegs nege persent van die land ontwikkel is, dien die terrein ook as 'n belangrike natuurreservaat; Mosquito Lagoon, Indian Rivier, Merritt Island National Wildlife Refuge en Canaveral National Seashore is ander kenmerke van die omgewing. Werkers van die sentrum kan arende, Amerikaanse alligators, wilde bokkies, ratelslange en die bedreigde Florida-panter teëkom.
Apollo-program
Van 1967 tot 1973 was daar 13 Saturn V-lanserings, waaronder die tien oorblywende Apollo-missies ná Apollo 7. Die eerste van twee onbemande vlugte, Apollo 4 (Apollo-Saturn 501) op 9 November 1967, was ook die eerste vuurpyllansering vanaf KSC. Die eerste lansering van die Saturn V op 21 Desember 1968 was Apollo 8 se maanwentelsending. Die volgende twee missies het die Apollo-maanmodule getoets: Apollo 9 (op 'n aardwentelbaan) en Apollo 10 (op 'n maanwentelbaan). Apollo 11, wat op 16 Julie 1969 vanaf Platform A gelanseer is, het op 20 Julie die eerste maanlanding onderneem. Apollo 12 het vier maande later gevolg. Van 1970 tot 1972 het die Apollo-program by KSC afgesluit met die loods van missies 13 tot 17.
Skylab
Op 14 Mei 1973 het die laaste Saturn V-lansering die Skylab-ruimtestasie in 'n wentelbaan vanaf Platform 39A geplaas. Teen hierdie tyd is die Kaap Kennedy-platforms 34 en 37 wat vir die Saturn IB gebruik was, buite werking gestel, en platform 39B is aangepas om die Saturn IB te kon akkommodeer, wat daardie jaar drie bemande missies na Skylab geloods het, asook die finale Apollo-ruimtetuig vir die Apollo–Sojoes-toetsprojek in 1975.
Pendeltuiglanserings
Terwyl die pendeltuig ontwerp is, het NASA voorstelle ontvang vir die bou van alternatiewe terreine vir lansering en landing op ander plekke as KSC, waarna ondersoek ingestel is. KSC het belangrike voordele gehad, insluitend die bestaande fasiliteite; en sy suidelike breedtegraad, wat 'n snelheidsvoordeel gee aan missies wat in oostelike naby-ekwatoriale wentelbane van stapel gestuur word. Nadele sluit in: die onvermoë om militêre missies veilig te loods na die poolwentelbaan, aangesien gespandeerde aanjaers waarskynlik op die Carolinas of Kuba sou neerval; korrosie vanaf die soutlug; en gereelde bewolkte of stormagtige weer. Alhoewel dit ernstig oorweeg is om 'n nuwe perseel by die White Sands Missielbaan in New Mexico te bou, het NASA sy besluit in April 1972 aangekondig om KSC steeds vir die pendellanserings te gebruik. Aangesien die pendeltuig nie outomaties of met afstandbeheer kon land nie, was die bekendstelling van Columbia op 12 April 1981 vir sy eerste orbitale missie STS-1, NASA se eerste bemande ruimtetuig wat nie in vorige lanserings getoets was nie.
Gedurende die laat 1970's is LC-39 herkonfigureer om die pendeltuig te ondersteun. Twee Orbiter-verwerkingsfasiliteite is naby die VAB-loodse gebou, met 'n derde in die 1980's.
KSC se 4,7 km lange Shuttle Landing Facility (SLF) was die primêre missielandingsplek, hoewel die eerste landing by die KSC eers na die tiende vlug plaasgevind het, toe Challenger op 11 Februarie 1984 STS-41-B voltooi het; die destydse primêre landingsterrein was Edwards Lugmagbasis in Kalifornië, wat daarna as 'n rugsteunlandingsterrein gebruik is. Die SLF is een van die langste aanloopbane ter wêreld.
Die pendelprogram het vyf hoofmotorafsluitings by LC-39 ondervind, almal binne vier sekondes voor hul lansering. Pendelmissies gedurende byna dertig jaar van bedrywighede sluit in die ontplooiing van satelliete en interplanetêre ondersoeke, die uitvoering van ruimtewetenskap- en tegnologie-eksperimente, besoeke aan die Russiese MIR-ruimtestasie, konstruksie en onderhoud van die Internasionale Ruimtestasie, ontplooiing en onderhoud van die Hubble-ruimteteleskoop asook diens as 'n ruimtelaboratorium. Die vyf pendeltuie is in Julie 2011 uit diens gestel ná 135 lanserings.
Verwerking vir die ruimtestasie
Toe die ontwerp van die Internasionale Ruimtestasiemodules in die vroeë negentigerjare begin het, het KSC met ander NASA-sentrums en internasionale vennote begin saamwerk om voor te berei vir die verwerking voordat dit aan boord van die pendeltuie gelaai is. KSC het sy praktiese ervaring gebruik om die 22 Spacelab-missies in die Operations and Checkout-gebou te verwerk om verwagtinge van ISS-verwerking te bereik. Hierdie ervarings is opgeneem in die ontwerp van die Space Station Processing Facility (SSPF), wat in 1991 met die bouwerk begin het. Die Direktoraat Ruimtestasie is in 1996 gestig. KSC-personeel is by stasiemodelfabrieke aangestel vir insig in hul prosesse.
Lanseerkompleks 39
Menslike missies na die maan het die groot driefase Saturn V-vuurpyl benodig, wat 111 meter lank en 10 m in deursnee was. By KSC is Lanseerkompleks 39 op Merritt-eiland gebou om die nuwe vuurpyl te akkommodeer. Konstruksie van die VS$ 800 miljoen projek het in November 1962 begin. LC-39 A- en B-lanseerplatforms is teen Oktober 1965 voltooi (beplande lanseerpanele C, D en E is gekanselleer), die voertuigmonteergebou is in Junie 1965 voltooi met die infrastruktuur teen laat 1966.
Weer
Florida se skiereilandvorm en temperatuurkontraste tussen die land en oseaan bied ideale toestande vir elektriese storms, en Sentraal-Florida dra die reputasie as "weerlighoofstad van die Verenigde State". Dit maak uitgebreide weerlig- en opsporingstelsels nodig om werknemers, strukture en ruimtetuie op lanseerplatforms te beskerm. Op 14 November 1969 is Apollo 12 deur weerlig getref net na sy opstyg vanaf Platform 39A, maar die vlug het veilig voortgegaan. Die kragtigste weerligstraal wat by KSC aangeteken is, het op 25 Augustus 2006 by LC-39B plaasgevind, terwyl die pendeltuig Atlantis voorberei het vir missie STS-115, maar geen skade is gevind nie.
Op 7 September 2004, het Orkaan Frances die area direk getref met 'n konstante windspoed van 110 km/h en sarsies tot 150 km/h. Erge waterskade is by die voertuigmonteergebou opgedoen nadat die dak oopgeskeur is.
Die konserwatiewe beraming deur NASA is dat die Ruimtesentrum teen die 2050's 5 tot 8 duim seevlakstygings sal ervaar. Die Lanseerkompleks 39A is die kwesbaarste vir oorstromings en het 'n jaarlikse risiko van 14% vir oorstromings sedert 2020.
Arbeidsmag
Toe KSC in Julie 1962 van die Marshall Ruimtevlugsentrum geskei is, het dit 375 werknemers saamgeneem.
In Mei 1965 het KSC 7 000 werknemers in diens gehad en kontrakteurs het verhuis van gehuurde ruimte in Cocoa Beach na die nuwe Merritt-eiland-fasiliteite. Die grootste aantal persone wat by die sentrum gewerk het, was 26 000 in 1968 (3 000 staatsamptenare). In 1970 het president Nixon die voorneme aangekondig om die koste van ruimtebedrywighede te verlaag en groot besnoeiings het by KSC plaasgevind. Teen 1974 is die arbeidsmag van KSC verminder tot 10 000 werknemers.
Die einde van die pendeltuig-program in 2011, en die kansellasie van die Constellation-program in 2010, het 'n aansienlike afname in die arbeidsmag van die KSC veroorsaak, soortgelyk aan dié wat aan die einde van die Apollo-program in 1972 ervaar is. Nog 6 000 kontrakteurs het gedurende 2010 en 2011 hul werk by die Sentrum verloor.
Bryan Montgomery
Bryan Montgomery (20 Julie 1946 – 12 Desember 2008) was 'n Amerikaanse akteur. Hy was bekend vir sy rolle in die rolprent Badlands (1973) en in die televisiereekse Ironside (1967), Columbo (1971), en Barnaby Jones (1973).
Lancia Thema
Die Lancia Thema (Tipe 834) is 'n sedanmotor wat deur Lancia vervaardig is vanaf 1984 tot 1994.
Euphorbiaceae
Euphorbiaceae is die naboom-familie wat hoort tot die orde Malpighiales. Hierdie is 'n groot familie en in Suid-Afrika is die bekendste genus Euphorbia, die vetplantagtige, melkerige, doringe plante. Die plante word dikwels verkeerdelik kaktusse genoem. Lede van die familie word herken aan die drie-lobbige vrugte, enkelvoudige blare en melkerige sap wat afgeskei word wanneer dit beskadig word. Die sap kan soms ook giftig wees. Wêreldwyd hoort daar 7,500 spesies tot die familie waarvan ongeveer 400 in Suider-Afrika voorkom en 100 is bome.
Spesies
Van die Suid-Afrikaanse spesies is:
Erica lignosa
Erica lignosa is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom in die Groot-Swartberge voor. Die plant het 'n voorkomsgebied van 50 km2 en groei tussen rotse en die bergkruine op hoë hoogtes. Sy habitat word nie bedreig nie.
Theodor Eicke
Theodor Eicke (17 Oktober 1892 - 26 Februarie 1943) was 'n Duitse SS-funksionaris gedurende die Nazi-era. Hy was een van die sleutelfigure in die ontwikkeling van die Nazi-konsentrasiekampstelsel in Duitsland wat gebruik is om verdeeldheid tydens die Holocaust te onderdruk.
Eicke was van Junie 1933 tot Julie 1934 die tweede kommandant van die Dachau-konsentrasiekamp, en was saam met sy adjudant Michael Lippert een van die teregstellers van die SA hoof Ernst Röhm tydens die suiwering van die nag van die lang messe. In 1939 word Eicke bevelvoerder van die SS-afdeling Totenkopf van die Waffen-SS, en lei die afdeling tydens die Tweede Wêreldoorlog op die Westelike en Oostelike fronte, en gaan voort met die uitbreiding en ontwikkeling van die konsentrasiekampstelsel.
Eicke is op 26 Februarie 1943 sterf toe sy vliegtuig tydens die Derde Slag van Kharkov neergeskiet is.
Etruria
Etruria is 'n voorstad van Stoke-on-Trent in Staffordshire, Engeland.
Setel van Wedgwood
Naas Wedgwood se huis, Etruria Hall, was ook die Etruria Works op die terrein geleë. Die fabriek is tot en met 1950 deur Wedgwood bedryf. WEdgwood se huidige aanleg is in Barlaston geleë, 'n dorp sowat ses myl ten suide van die vroeëre terrein.
Thomas Wedgwood (1771-1805) het sy baanbrekerswerk op die gebied van fotografie in die 1790's in Etruria Hall gedoen.
Hans Fritzsche
Hans Georg Fritzsche (21 April 1900 - 27 September 1953) was 'n senior Duitse Nazi-amptenaar wat sy loopbaan teen die einde van die oorlog beëindig het as ministeriële-direkteur by die Propagandaministerium (Rykse Ministerie van Openbare Verligting en Propaganda). Hy was in die laaste dae van Adolf Hitler in die Berlynse Führerbunker teenwoordig. Na Hitler se dood het hy na die Sowjet-linies in Berlyn gegaan om die oorgawe van die stad op 1 Mei 1945 aan die Rooi Leër te bied. Hy is gevange geneem. Fritzsche is in 1953 oorlede.
Pointe-à-Callière
regs|thumbnail|200px|Musée Pointe-à-Callière duimnael|links|250px|Die ondergrondse argeologiese kompleks Pointe-à-Callière is die plek waar die stad Montreal (Quebec, Kanada) op 17 Mei 1642 gestig is. Aanvanklik is hier 'n fort opgerig. Tans neem die moderne Pointe-à-Callière-museum, wat die geskiedenis en argeologie van Montreal behandel, die plek in. Die museum, wat ter geleentheid van Montreal se 350-jaar-feesviering op 17 Mei 1992 gestig is, bewaar die argeologiese erfenis van die stad en bied talle permanente en tydelike tentoonstellings, asook 'n verskeidenheid opvoedkundige aktiwiteite aan.
Fritz Sauckel
Sauckel was een van die 24 persone wat beskuldig is in die Neurenberg-verhoor van die Groot Oorlogsmisdadigers voor die Internasionale Militêre Tribunaal. Hy is skuldig bevind aan oorlogsmisdade en misdade teen die mensdom, en is ter dood veroordeel.
Waterskeiding
In topografie, is 'n waterskeiding, skeiding, of rantlyn verhoogde terrein wat aangrensende opvanggebiede skei. Op ruwe grond lê die skeiding langs topografiese rante, en kan in die vorm van 'n enkele reeks heuwels of berge wees, bekend as 'n skeidingsreeks. Op plat terrein, veral waar die grond moerasagtig is, kan dit moeiliker wees om die skeiding te onderskei.
Mmoloki Chrystie
Mmoloki Chrystie is 'n Engelse akteur, assistentregisseur, en regisseur. Hy is bekend vir sy rolle in die rolprente Rage (1999) en Little Scars (2004), en in die televisiereeks Press Gang (1989).
Klein-Karoo
Die Klein Karoo is 'n landstreek in die suide van die provinsie Wes-Kaap waar vroeër op grootskaal met volstruise geboer is. Die gebied strek min of meer van die Langeberg tot die Swartberg. Die Langeberg en die Outenikwaberge vorm die suidgrens van die gebied, die Swartberg die noordgrens. Die hoofdorp is Oudtshoorn. Ander dorpe/nedersettings in die omgewing sluit in: Ladismith, Calitzdorp, De Rust, asook bekende sendingstasies soos Zoar, Amaliënstein, Barrydale en Dysselsdorp. Uniondale is verste punt oos van die gebied.
Die area word hoofsaaklik deur die Gouritsrivier, via sy sytak die Olifantsrivier, gedreineer.
Daar is vyf inselberge in die streek: Anysberg, Warmwaterberg, Touwsberg, Rooiberg, Gamkaberg, Kammanassieberge en Antoniesberg
Toegang
Toegang tot die Klein-Karoo geskied via verskeie passe en poorte:
William Alland
William Alland (4 Maart 1916 – 11 November 1997) was 'n Amerikaanse vervaardiger, skrywer, en akteur. Hy was bekend vir sy rolle in die rolprente Citizen Kane (1941), Revenge of the Creature (1955), The Mole People (1956), en The Deadly Mantis (1957).
Cappuccino
Cappuccino is 'n Italiaanse koffiebereiding oorspronklik afkomstig uit Wene, die koffiehoofstad van Europa, waar sterk mokkakoffie met 'n lagie slagroom (Schlagobers in Oostenrykse Duits) bedien is. Na hierdie bereiding is verwys as Kapuziner - blykbaar omdat die slagroomlagie baie op die helderbruin kleredrag van monnike uit die Kapusyne-orde gelyk het.
Gedurende die Eerste Wêreldoorlog het hierdie koffiebereiding danksy Oostenrykse soldate ook in Italië gewild geraak. Met die ontwikkeling van espressomasjiene, wat die drank met hoë stoomdruk kon berei, het cappuccino in sy moderne ligte vorm - met melkskuim in plaas van slagroom - een van die gunstelingdrankies in Italiaanse koffiehuise en restaurante geword.
Cappuccino bestaan uit melkskuim (Italiaans: schiuma di latte), melk en 'n dubbele espresso (sterk koffie). Soms word daar ook kakaopoeier of kaneel oor gestrooi.
Stafford
Stafford is die administratiewe setel (county town) van Staffordshire, 'n graafskap in die Wes-Midlands-streek van Engeland. Die dorp is 26 km noord van Wolverhampton en 29 km suid van Stoke-on-Trent naby die M6-snelweg geleë.
Leon van Wyk
Leon David van Wyk (gebore 26 Januarie 1956) is 'n Suid-Afrikaanse politikus en lid van die Demokratiese Alliansie (DA). Sedert 22 Mei 2020 dien hy as die burgemeester van die George Plaaslike Munisipaliteit. Hy het vir korrupsie-beskuldigde Melvin Naik opgevolg. Van Wyk was voorheen lid van die burgemeesterskomitee vir finansies.
Hoër Volkskool, Graaff-Reinet
Die Hoër Volkskool is ’n Afrikaansmedium-hoërskool op Graaff-Reinet en saam met onder meer die Hoërskool P.J. Olivier in Grahamstad, die Hoërskool Nico Malan op Humansdorp en die Hoërskool Brandwag op Uitenhage een van net ’n handjie vol eentalig Afrikaanse sekondêre skole op die Oos-Kaapse platteland.
Leon van Wyk
Loopbaan
Van Wyk is in die 2011 munsipale verkiesing as raadslid vir die DA verkies. Burgemeester Charles Standers het hom as lid van die burgemeesterskomitee vir finasies aangewys. Na die 2016 munisipale verkiesing het die nuwe burgemeester Melvin Naik hom nie weer op die burgermeesterskomitee aangestel nie en hom vervang met raadslid Marlene Viljoen.
In Februarie 2020 is Naik as burgemeester verwyder nadat die DA sy lidmaatskap opgeskort het weens beskuldigings van korrupsie en wangedrag. Van Wyk is op 8 Mei 2020 as die DA se burgemeesterskandidaat aangekondig. Opposisiepartye in die raad het die DA se besluit gekritiseer. As gevolg van die nasionale inperking kon die volle raad nie vergader nie. 'n Virtuele raadsvergadering is op 22 Mei gehou waarin Van Wyk as die nuwe burgemeester verkies is. Hy het die Plaaslike Besorgde Inwoners-kandidaat Virgil Gericke met 26 stemme teen Gericke se 23 geklop.
Hoër Volkskool, Graaff-Reinet
Dit was die eerste hoërskool in die destydse Kaapland waaraan Afrikaans die enigste onderrigmedium was en is dus die oudste Afrikaansmedium-hoërskool in die huidige Oos-, Noord- en Wes-Kaap. Die skool maak daarop aanspraak dat die Voortrekkerbeweging hier ontstaan het omdat ’n onderwyser, Japie Heese, die eerste sodanige beweging in 1923 hier gestig het, kort ná die skool se ontstaan.
Ontstaan
duimnael|170px|regs|Ds. [[Jozua Francois Naudé|J.F. Naudé, leraar van die NG gemeente Graaff-Reinet van 1921 tot 1948, was met sy aandrang op die toepassing van die Taalordonnansie aan die Midland Seminary medeverantwoordlik vir die stigting van die Volkskool.]]
links|duimnael|200px|[[G.W. Eybers, van 1922 tot 1927 die eerste hoof.]]
Die Hoër Volkskool het ontstaan uit die Midland Seminary vir meisies, wat geskoei was op die Hugenote-seminarie op Wellington, en die Boy's College. Einde 1919 is dr. G. von W. Eybers as hoof van die plaaslike seunskool aangestel, maar toe hy Nederlands deur Afrikaans vervang, het die Engelse ouers van die skool uit protes ’n privaat, Engelse kerkskool gestig omdat hulle nie genoeë geneem het met dié dubbelmedium-seunskool nie. Uit hierdie skool het die Union High School ontwikkel, onder die vorige bedeling naas die hoërskole vir seuns en meisies in Grahamstad en op Uitenhage, die enigste wit, Engelstalige hoërskool op die Oos-Kaapse platteland, aangesien al die ander tweetalige of eentalig Afrikaans was.
In 1921 is ds. ds. J.F. Naudé, die vader van ds. Beyers Naudé, as leraar van die NG gemeente Graaff-Reinet bevestig. Hy het daarop aangedring dat die Taalordonnansie in die Midland Seminary tot sy reg kom, want hy het twee skoolgaande dogters gehad. Nadat die destydse superintendent-generaal van onderwys, dr. W.J. Viljoen, en sy hoofinspekteur die dorp besoek het, is besluit die ontevredenes sou 'n skool kry waar Engels die onderrigmedium sou wees en dat Afrikaanssprekende kinders in ’n enkele skool sou saamkom onder hoofskap van dr. Eybers. Hier sou hulle in hul moedertaal onderrig kon ontvang. Hierdie skool is op 30 Januarie 1922 geopen en gou het Afrikaanse leerders van heinde en verre hierheen gekom om in hul moedertaal onderrig te word. Heel gou moes die skool dan ook vergroot word.
Volgehoue vooruitgang
Die skool se pragtige hoofgebou in die Kaaps-Hollandse herlewingstyl is op 8 Mei 1949 in ’n brand deels in puin gelê. Ongelukkig is besluit om dit nie te herbou nie, maar om ’n nuwe in sy plek op te rig. Einde 1952 het adv. Cronjé die tuig neergelê en in 1953 is hy opgevolg deur G.J. Smit. In sy tyd is die skool verdeel in die primêre en sekondêre afdeling. Die nuwe hoërskoolgebou in Plasketstraat is aan die begin van die tweede kwartaal van 1954 betrek, terwyl H.C. de Beer agtergebly het as die eerste hoof van die Laer Volkskool. In dieselfde jaar is ook ’n nuwe koshuis, Huis Cronjé, betrek. Dr. J.G. Meiring, superintendent-generaal van onderwys, het die amptelike opening van die hoërskool se geboue, insluitend Huis Cronjé, op 29 en 30 September waargeneem.
D.L. van den berg het Smit in 1958 as skoolhoof opgevolg. In sy tyd het die getalle so toegeneem dat ’n nuwe koshuis, Huis Handhaaf (na aanleiding van die skool se leuse, Ons sal handhaaf) in gebruik geneem moes word. In sy opvolger, M.B. Brink, se tyd is die hokkieveld voltooi en het mev. Betsie Verwoerd, weduwee van dr. H.F. Verwoerd, ’n borsbeeld van haar ontslape man in die skool kom onthul. Brink se hoofskap is in 1972 afgesluit met ’n luisterryke jubileumfees. P. Bruwer was daarna hoof tot einde September 1976 en is opgevolg deur A. Hattingh, onder wie hoofskap die skool se infrastruktuur hand oor kop uitgebrei het met die bou van ’n swembad, nog rugby-, krieket- en hokkievelde, asook netbal- en tennisbane. Ook is indertyd ’n kafee en klubhuis, die Volksie, gebou. Dit was in Hattingh se tyd dat Volkskool gegroei het tot een van die vooraanstaande skole op die Kaaplandse platteland. Aan die einde van sy dienstyd het die skool ook ’n opbloei in leerlinggetalle beleef.
Begin Oktober het J. Rossouw die leisels oorgeneem as agtste skoolhoof en op 1 Oktober 1999 is hy opgevolg deur R. Fourie.
Wapen en leuse
Die skoolwapen is deur J.A. Smith, destyds redakteur van die plaaslike Onze Courant ontwerp, terwyl C.J. Langenhoven die leuse, "Ons sal handhaaf", voorgestel het.
Lancia Prisma
Die Lancia Prisma (Tipe 831) is 'n sedanmotor wat van 1982 tot 1989 deur Lancia vervaardig is.
Breëstreepkardinaalvis
Die Breëstreepkardinaalvis (Apogon angustatus) is 'n vis wat aan die ooskus van Afrika van die Aliwal-bank af tot by Kenia voorkom. Dit kom ook voor in die Indiese – Wes-Pasifiese area. In Engels staan die vis bekend as Broad-striped cardinal.
Voorkoms
Die vis word 11 cm lank. Daar is vyf donker horisontale strepe oor die lyf.
Habitat
Hulle kom voor in vlak koraalriwwe, in water van 6 – 20 m.
Topografie
Topografie is die studie van die vorm en kenmerke van landoppervlaktes. Die topografie van 'n gebied kan verwys na die oppervlakvorms en kenmerke self, of 'n beskrywing (veral die uitbeelding daarvan op kaarte).
Topografie is 'n veld van aardwetenskap en planetologie en gaan oor plaaslike besonderhede in die algemeen, nie net terreinreliëf nie, maar ook natuurlike en kunsmatige kenmerke, en selfs plaaslike geskiedenis en kultuur. Hierdie betekenis kom minder voor in die Verenigde State, waar topografiese kaarte met hoogte kontoere 'topografie' sinoniem met reliëf gemaak het.
Topografie in 'n noue sin behels die opname van reliëf of terrein, die driedimensionele kwaliteit van die oppervlak, en die identifisering van spesifieke landvorms. Dit staan ook bekend as geomorfometrie. In moderne gebruik behels dit die opwekking van hoogte-data in digitale vorm (in Engels: Digital Elevation Model). Dit word dikwels beskou as die grafiese voorstelling van die landvorm op 'n kaart deur verskillende tegnieke, insluitend kontoerlyne, hipsometriese tintjies en skaduwee-reliëf.
Etimologie
Die term  topografie  het sy oorsprong in antieke Griekeland en voortgesit in antieke Rome, as die gedetailleerde beskrywing van 'n plek. Die woord kom van die Oudgrieks τόπος (topos,  "plek") en -γραφία (-graphia, "skryf"). In klassieke literatuur verwys dit na skryf oor 'n plek of plekke, wat nou grotendeels 'plaaslike geskiedenis' genoem word. In Brittanje en in Europa in die algemeen word die woord topografie soms nog in die oorspronklike sin gebruik.
Karl Brandt
Karl Brandt (8 Januarie 1904 - 2 Junie 1948) was 'n Duitse geneesheer en Schutzstaffel (SS) offisier in Nazi-Duitsland. Brandt is as chirurg opgelei en het in 1932 by die Nazi-party aangesluit en in Augustus 1934 Adolf Hitler se begeleidingsdokter geword. Hy is 'n lid van Hitler se binnekring aan die Berghof, en hy is gekies deur Philipp Bouhler, die hoof van Hitler se kanselierskantoor, om die Aktion T4-genadedood program te administreer. Brandt is later as die Reichskommissaris van Sanitasie en Gesondheid (Bevollmächtigter für das Sanitäts- und Gesundheitswesen) aangestel. Brandt word beskuldig van betrokkenheid by menslike eksperimentering en ander oorlogsmisdade, en is laat in 1946 aangekla en voor 'n Amerikaanse militêre tribunaal saam met 22 ander in die Dokters Verhoor. Hy is skuldig bevind, ter dood veroordeel en later op 2 Junie 1948 opgehang.
Spelonkbaars
Die spelonkbaars (Dinoperca petersi) is 'n vis wat aan die ooskus van Afrika en Suid-Afrika voorkom tot by Mosselbaai. In Engels staan die vis bekend as Cavebass.
Voorkoms
Die kop, lyf en vinne is bruin en die liggaam is vol wit spikkels. Die vis word 75 cm lank en 6 kg swaar. Die agterste gedeelte van die dorsale vin is baie groter as die voorste gedeelte. Daar is twee wit strepe oor die kieudeksels. Die klein onvolwasse vissies se kleurpatroon is anders: hulle is silwer met bruin strepe oor die lyf met swart merke op die bruin gedeeltes.
44ste Oscar-toekenningsaand
Die 44ste Oscar-toekenningsaand is op 10 April 1972 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1971. Die aanbieders was Helen Hayes, Alan King, Sammy Davis Jr. en Jack Lemmon.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Erica limnophila
Erica limnophila is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom in die Du Toit's kloofberge en Wemmershoekberge voor. Hier is daar twee subpopulasies, 8 km uitmekaar en word nie bedreig nie. Die plant word as seldsaam beskou.
Aloe pirottae
Aloe pirottae is 'n aalwyn wat inheems aan Ethiopië en Kenia is.
Victoria Justice
Victoria Justice (gebore 28Februarie 1994) is 'n Amerikaanse aktrise. Sy is bekend vir haar rolle in die rolprente wonder park  (2012) en 'Henry danger  (2012), en in die televisiereekse Zoey 101 (2005) en drake and josh '' (2010). Zoey 101
Douglass Montgomery
Douglass Montgomery (29 Oktober 1907 – 23 Julie 1966) was 'n Amerikaanse akteur. Hy was bekend vir sy rolle in die rolprente Waterloo Bridge (1931), Music in the Air (1934), The Mystery of Edwin Drood (1935), en The Cat and the Canary (1939).
Riviernaboom
Die riviernaboom (Euphorbia triangularis) is 'n doringrige, vetplantagtige, kandelaaragtige boom wat tot 18 m hoog word. Die boom kom aan die ooskus van Suid-Afrika, noord van Gqeberha tot by Mosambiek en Eswatini voor.
Die boom se FSA-nommer is 356.
Wienerschnitzel
Wienerschnitzel is 'n Amerikaanse kettinggroep van kitskosrestaurante. Dit is in 1961 deur John Galardi gestig.
Tuna
Tuna is die naam vir 'n verskeidenheid spesies roofvisse wat in die see voorkom, in die familie Scombridae, hoofsaaklik van die genus Thunnus. Tunas is groot en besonder vinnige seevisse.
Die meeste hou in veral tropiese gebiede, waar hulle vlak onder die oppervlak hul voedsel verkry. Tunas behoort tot die orde Perciformes, die suborde Scombroidei en is saam met die makriele lede van die familie Scombridae. Die tunas is groot visse en sommige kan tot 3,3 m lank word, met 'n massa van tot 800 kg.